Document ID: 32004D0773

PADOMES LĒMUMS
(2004. gada 25. oktobris),
ar kuru groza Lēmumu, ar ko Eiropola direktoru pilnvaro sākt sarunas par nolīgumiem ar trešām valstīm un ar Eiropas Savienību nesaistītām struktūrām
(2004/773/EK)
EIROPAS SAVIENĪBAS PADOME,
ņemot vērā Konvenciju par Eiropas Policijas biroja izveidi (Eiropola Konvencija) (1), un jo īpaši tās 42. panta 2. punktu, 10. panta 4. punktu un 18. pantu,
ņemot vērā Padomes 1998. gada 3. novembra Aktu, ar ko paredz noteikumus, kuri reglamentē Eiropola ārējās attiecības ar trešām valstīm un ar Eiropas Savienību nesaistītām organizācijām (2), un jo īpaši minētā akta 2. pantu,
ņemot vērā Padomes 1998. gada 3. novembra Aktu, ar ko paredz noteikumus par informācijas saņemšanu Eiropolā no trešajām personām (3), un jo īpaši minētā akta 2. pantu,
ņemot vērā Padomes 1999. gada 12. marta Aktu, ar ko pieņem noteikumus, kuri attiecas uz personas datu nosūtīšanu no Eiropola uz trešām valstīm un citām organizācijām (4), un jo īpaši minētā akta 2. un 3. pantu,
tā kā:
(1)
Pastāvot operatīvām prasībām un vajadzībai efektīvi apkarot organizētu noziedzību, izmantojot Eiropolu, būtu jāiekļauj Moldova un Ukraina to trešo valstu sarakstā, ar kurām Eiropola direktors ir pilnvarots sākt sarunas.
(2)
Tālab būtu jāgroza Padomes 2000. gada 27. marta Lēmums (5),
IR PIEŅĒMUSI ŠĀDU LĒMUMU.
1. pants
Padomes 2000. gada 27. marta Lēmumu ar šo groza šādi:
Lēmuma 2. panta 1. punktā zem virsraksta “Trešās valstis” alfabētiskajā sarakstā iestarpina šādas valstis:
-
“Moldova”,
-
“Ukraina”.
2. pants
Šo lēmumu publicē Eiropas Savienības Oficiālajā Vēstnesī.
3. pants
Šis lēmums stājas spēkā nākamajā dienā pēc tā pieņemšanas.
Luksemburgā, 2004. gada 25. oktobrī

Labels: 5
0
12
18
15